Dragutin Kolesar
Dragutin Kolesar (Bačinci, 10. novembar 1929 — Petrovaradin, 20. januar 1995) je bio srpski filmski i pozorišni glumac.  Jedan je od najslavnijih glumaca nekadašnje Jugoslavije koji je ponikao iz rusinske zajednice i ostavio duboki trag u pozorištu i televiziji.

Biografija
Kolesar se rodio 10. novembra 1929. godine u Bačincima gde je završio četiri razreda osnovne škole, a 1940. godine se upisao u klasičnu gimnaziju u Zagrebu. Zbog početka Drugog svetskog rata, nije maturirao. Školovanje je nastavio 1949/50 u Novom Sadu u Teatarskoj školi koju završava 1953. godine i ubrzo nakon toga dobija angažman u Srpskom narodnom pozorištu.

Početkom 1949. godine u Bačincima je samostalno postavio na scenu Nušićevog „Analfabetu“ u kojem je odigrao i glavnu ulogu.

Novinarka Radio Novog Sada Marija Hornjak Puškaš  je povodom 15-te godišnjice njegove profesionalne glumačke karijere konstatovala da se u Dragutinu Kolesaru nalaze tri talentovana čoveka – glumac, režiser i pevač i da on svu trojicu jednako razvija i da su toliko tesno povezani da se ne može razaznati gde se završava jedan, a počinje drugi.

Tokom 22 godine duge profesionalne karijere u Srpskom narodnom pozorištu u Novom Sadu, Kolesar je odigrao oko 130 uloga.

Dragutin Kolesar je ostvario i značajan broj uloga u televizijskim serijama i filmovima, a uz to je i aktivno učestvovao u radu novosadskog rusinskog KPD Maksim Gorki, dok je u Amaterskom rusinskom pozorištu Đađa proveo 15 godina i postavio 11 pozorišnih komada.

Tokom skoro 40 godina provedenih u pozorišnoj umetnosti, Dragutin Kolesar je postavio na scenu preko 30 različitih pozorišnih komada, najviše sa rusinskim amaterskim grupama. Od 1950. godine je nastupao kao pevač u Radio Novom Sadu sa repertoarom od oko 200 pesama.

Umro je 20. januara 1995. godine u Petrovaradinu gde je i sahranjen, a danas Rusinsko Kulturno-umetničko društvo u Bačincima nosi njegovo ime.

Filmografija

|- style="background: Lavender; text-align:center; "
| colspan="4" |1960.-te
|-
| 1961. || Izbiračica   || /
|-
| 1964. || Boj na Kosovu  TV drama || /
|- style="background: Lavender; text-align:center; "
| colspan="4" |1970.-te
|-
| 1970. || Lepa parada  || /
|-
| 1973. || Filip na konju TV mini serija || /
|-
| 1974. || Divlje godine TV serija || /
|- style="background: Lavender; text-align:center; "
| colspan="4" |1980.-te
|-
| 1981. || Široko je lišće  || Pijanac
|}

Spoljašnje veze 
 

Srpski glumci
Jugoslavenski glumci
Biografije, Šid